Յանա Զինկևիչ

**Յանա Վադիմովնա Զինկևիչ** (; ), ուկրաինացի կամավոր-պարամեդիկ։ Ուկրաինայի արևելքում պատերազմի ժամանակ Ուկրաինական կամավորական բանակի (նախկինում՝ «Աջ սեկտորի» կամավորական Ուկրաինական կորպուս) մարտիկների բժշկական վարչության և վերականգնման ղեկավար։ «Հոսպիտալներ» բժշկական գումարտակի հրամանատար։

Հակաահաբեկչական գործողության ակտիվ փուլի ընթացքում՝ սկսած 2014 թվականից, առաջնագծից անձամբ դուրս է բերել և փրկել ավելի քան 200 վիրավոր ուկրաինացի զինվորների։ Ստեղծել և մինչ օրս ղեկավարում է «Հոսպիտալներ» բժշկական գումարտակը, որը ստեղծման օրվանից առաջնագծից փրկել է ավելի քան 2700 վիրավոր ուկրաինացի զինվորների և քաղաքացիական անձանց։

Վիրահատություններից և վերականգնումից հետո տեղաշարժվում է անվասայլակով։

Ուկրաինայի Գերագույն ռադայի IX գումարման պատգամավոր։ 2023 թվականին ընդգրկվել է Time 100 Next ամենամյա վարկանիշային աղյուսակում, որը սահմանում է ամենաազդեցիկ մարդկանց, ովքեր փոխում են աշխարհի ապագան։

## Կենսագրություն
Յանա Զինկևիչը ծնվել է 1995 թվականի հուլիսի 2-ին Ռովնո քաղաքում։ Ավարտել է Ռովենի «Կոլեգիում» ուսումնադաստիարակչական համալիրը։

Պատերազմից առաջ պատրաստվում էր բժշկական համալսարան ընդունվել։ 2017թվականին Յանա Զինկևիչը ընդունվել է Դնեպրի պետական բժշկական ակադեմիա։

## Քաղաքականություն
2019 թվականի հուլիսին կայացած խորհրդարանական ընտրություններում Յանան ընտրվել է «Եվրոպական Համերաշխություն կուսակցության ժողովրդական պատգամավոր։ Օգոստոսին հայտնի էր դարձել, որ Զինկևիչը կգլխավորի Գերագույն Ռադայում վետերանների գործերի նորաստեղծ հանձնաժողովը։ Այնուամենայնիվ, նա ընտրվել է Ուկրաինայի Գերագույն Ռադայի IX գումարման ազգային առողջության, բժշկական օգնության և առողջության ապահովագրության հանձնաժողովի քարտուղար (2019 թվականի օգոստոսի 29-ից)։ Ռազմական բժշկության հարցերով ենթակոմիտեի նախագահ։

## Ճանապարհատրանսպորտային պատահար
2015 թվականի դեկտեմբերի 5-ին՝ ժամը 4:00-ի սահմաններում, Դնեպր-Դոնեցկ մայրուղու վրա, «Հոսպիտալներ» բժշկական գումարտակի մեքենայով Յանա Զինկևիչը և Մաքսիմ Կորաբելևը («Ստրելկոմ»), մեքենայի անսարքության պատճառով դուրս է եկել մայրուղուց, որի արդյունքում այն 7 անգամ պտտվել է։ Վթարի ժամանակ Զինկևիչը ստացել է ողնաշարի ամբողջական կոտրվածք, պարապլեգիա, կողերի և անրակի կեսի կոտրվածքներ, ներքին օրգանների վնասվածքներ, հեմոպնևմոթորաքս, սրտի և թոքերի կոնտուզիա, սակայն հիվանդանոցում մի քանի ամիս անցկացնելուց հետո կարողացել է ողջ մնալ։ Վթարի հետևանքով ունի ցմահ հաշմանդամություն և տեղաշարժվում է անվասայլակով։ Մաքսիմ Կորաբելևը կյանքին սպառնացող վնասվածքներ չի ստացել։

## Պարգևներ և պատվոգրեր
* «Արժանիքների համար» շքանշան (2015 թվականի դեկտեմբերի 1), «ուկրաինական պետության պետականաշինության, սոցիալ-տնտեսական, գիտատեխնիկական, կրթամշակութային զարգացման, աշխատանքային ծանրակշիռ նվաճումների, երկարամյա բարեխիղճ աշխատանքի գործում ներդրած անձնական նշանակալի ավանդի համար»։
* «Կյանքի փրկության համար» շքանշան (մարտի 16, 2016),«հերոսական արարքների, գործողությունների համար, որոնց շնորհիվ փրկվել են մարդու կյանքեր»։ Տերնոպոլի բժշկական համալսարանում տեղի է ունեցել հանրային մրցանակի առաջին մրցանակաբաշխությունը։ Վերականգնողական փուլում գտնվելու պատճառով Յանան պարգևատրվել է հեռակա կարգով։
* «Ուկրաինայի ժողովրդական հերոս» շքանշան (2015 թվականի հունիսի 4)։ Ոչ պետական պարգևով առաջին մրցանակաբաշխությունը տեղի է ունեցել 12:00-ին Կիևում՝ «Սոֆիա Կիևսկայա» արգելոցի միտրոպոլիտի տանը։ Ուկրաինացի զինվորների, բժիշկների, կամավորների շարքում նշվել է նաև Կամավորական ուկրաինական կորպուսի բժշկական ծառայության ղեկավար Յանա Զինկևիչը։
* «Ռազմական քաջության համար» հիշատակի նշան (2014 թվականի նոյեմբեր-դեկտեմբեր)՝ Ուկրաինայի պաշտպանության նախարարության խրախուսական պարգև։

## Անձնական կյանք
2016 թվականի մայիսի սկզբին Յանան հայտնեց իր հղիության մասին, նա չորրորդ ամսում էր։

2016 թվականի մայիսի 27-ին Յանան ամուսնացավ 27-ամյա Մաքսիմ Կորաբլևի հետ։ Հարսանեկան արարողությունը տեղի է ունեցել Դնեպրի Վորոնցովյան այգում։ Յանան որոշել է պահպանել իր ազգանունը։ Նորապսակները հարսանիքին ժամանել են ռեանիմոբիլով և Յանայի քույր ընկերների ուղեկցությամբ։

Հոկտեմբերի 31-ին Յանան դուստր է լույս աշխարհ բերել Բոգդանային, դուստրն ինքնուրույն է դաստիարակվել։ 2016 թվականի նոյեմբերին՝ երեխայի ծնվելուց մի քանի օր անց (ամուսնությունից վեց ամիս անց), Յանայի ամուսինը՝ Մաքսիմ Կորաբելևը, լքեց ընտանիքը և թողեց Յանային նորածնի հետ։

2017 թվականի հունվարին, մեկ տարվա պայքարից և յոթ մերժումից հետո, Յանան, այնուամենայնիվ, ստացավ պաշտոնական ամուսնալուծություն։

## Ծանոթագրություններ

## Արտաքին հղումներ

* 
* Командир медбригады Яна Зинкевич: "Парни от боли ругаются матом, а я … радуюсь — значит, в сознании " // «Факты и комментарии», 13 ноября 2014
* Сегодня день рождения сразу в двух героев // «Сектор Правды», 2 июля 2015
* Врачи рассказали о состоянии волонтёры Зинкевич // «Канал 24», 10 декабря 2015
* Прооперирована в Израиле волонтёр Яна Зинкевич вернулась на Украину // «Украинская правда», 6 февраля 2016

 
Կատեգորիա:Ուկրաինայի կին քաղաքական գործիչներ
Կատեգորիա:Ուկրաինացի զինվորականներ
Կատեգորիա:BBC 100 կին
Կատեգորիա:Ռազմական բժիշկներ